Καρίπειον Μέλαθρον

Το Καρίπειον Μέλαθρον βρίσκεται στη διασταύρωση των οδών Ολυμπιάδος και Στ. Δραγούμη στην Άνω Πόλη της Θεσσαλονίκης και χρονολογείται στα τέλη του 19ου αι. (1890).  Κατασκευάστηκε ως αρχοντικό σπίτι του γιού του τελευταίου Οθωμανού πολιτικού διοικητή της Θεσσαλονίκης Αμπντουραχμάν Γιαζή Πασά και σύμφωνα με κάποιες πηγές  αρχιτέκτονας αναφέρεται ο Βιταλιάνο Ποζέλι. Το 1928 το ακίνητο αγοράζει ο επιπλοπώλης Σ. Νοτταρίδης αντί 425.000 δρχ. και από τον κληρονόμό του το κτίριο περιέρχεται στον Αλέξανδρο Καρίπη, ψυχίατρο, γεννημένο στη Θεσσαλονίκη το 1928, με καταγωγή από την πλευρά της μητέρας του Δάφνης Γρίζου από το Κρούσεβο της Πελαγονίας και από την πλευρά του πατέρα του Αθανασίου Καρίπη από το Αϊβαλί της Μικράς Ασίας. Ο Α. Καρίπης από θερμό ενδιαφέρον και μεγάλη αγάπη για την πόλη της Θεσσαλονίκης, αγοράζει το διατηρητέο κτίριο μεγάλης ιστορικής αξίας και το αποκαθιστά στην αρχική του μορφή με τη συνδρομή του Υπουργείου Πολιτισμού (4η Εφορεία Νεοτέρων Μνημείων), με την ονομασία «ΚΑΡΙΠΕΙΟΝ ΜΕΛΑΘΡΟΝ». Ακόμη, το αξιοποιεί συμβολικά, εγκαθιστώντας σε αυτό το Ίδρυμα Εθνικού και Θρησκευτικού Προβληματισμού (Ι.Ε.Θ.Π.). Σήμερα στεγάζεται το αρχιτεκτονικό γραφείο Urban Soul project.

Πηγές 
http://www.karipeio.gr/cv.html

https://parallaximag.gr/thessaloniki/maties-ston-poli/karipionmelathron

https://thessarchitecture.wordpress.com/2020/12/01/%CE%BA%CE%B1%CF%81%CE%B9%CF%80%CE%B5%CE%B9%CE%BF%CE%BD-%CE%BC%CE%B5%CE%BB%CE%B1%CE%B8%CF%81%CE%BF%CE%BD/

https://www.openhousethessaloniki.gr/en/building/urban-soul-project/

https://parallaximag.gr/thessaloniki-news/spanies-eikones-i-ano-poli-stin-dekaetia-toy-80

Παραπομπές 

Κτίρια και κατασκευές στη Θεσσαλονίκη